Ernst Löfstedt

Ernst M. H. Löfstedt (* 13. 12. 1893 önj Kristianstad, † 21. 10. 1978 önj Uppsala) wus en wichtien unersäker foon e nordfrasche spräke.

 Laawen 
Löfstedt wus tulaid 1893 önjt Swärik än ål as studänt bai profäsor E.A. Kock in Lund footed hi di ploon, dåt frasch foon e Hålie tu studiiren. Önjt iir 1921 ging hi dan eefter e Nees än schriif deer 1922 en diploomårbe am. Deerbai fün hi üt, dåt da dialäkte foon e Hålie foole mör önjgram wjarn as da foon e fååstewål. Deeram studiird hi 1923 än 1924 uk di dialäkt foon e Hoolme, wat ai sü wid ouf foon e Hålie bai e küst läit.

Hi mååged dan 1928 deerma san doktor ma e histoorisch lüdliir, weer dan 1931 nuch en tweed biinj tuköm, as hi wi mör materjool soomeld häi. Tubai lüdhistoorische betråchtinge önjthüülje sin böke uk maning etymoloogische ferhoonlinge, wat uk for oudere da frasche dialäkte wichti san. Lääser wörd Löfstedt profäsor önj Uppsala, weer hi dan uk nuch mör am frasche sååge publisiird.

 Wärke 
 Ernst Löfstedt, Die nordfriesische Mundart des Dorfes Ockholm und der Halligen, I. Lund 1928.
 Ernst Löfstedt, Nordfriesische Dialektstudien. Lund/ Leipzig 1931. {As 2. biinj foon Löfstedt 1928}.
 Ernst Löfstedt, Beiträge zur nordseegermanischen und nordseegermanisch-nordischen Lexikographie. Önj: Niederdeutsche Mitteilungen 19-25
 Ernst Löfstedt,  Zum bestimmten Artikel in den inselnordfriesischen Mundarten von Föhr und Amrum, Almqvist & Wiksell 1964.

 Literatuur 
 H.T.J. Miedema, Paedwizers fan de Fryske filology, Ljouwert/Leeuwarden 1961. sid 247.
 Handbuch des Friesischen, Tübingen 2001, sid 23ff.
 Århammar, N.R., Ernst Löfstedt, Leben und Werk (mit einer Bibliographie) Us Wurk 30 (1981), 79-100.

 Kiik uk deer 
 Kort biografii önjt Riksarkivet, Sweeden

Löfstedt
Löfstedt